Exp. 2022-6308 (F999 2022-500 )

Vist el Projecte d’obres ordinàries de reforma de la plaça Josep Sarquella, redactat pels Serveis Tècnics Municipals de l’Àrea d’Urbanisme.

Atès l’informe tècnic de supervisió emès per l’arquitecte municipal, en data 4 d’octubre de 2022, en el que recomana la seva aprovació inicial.

Atès que es tracta d’obres locals ordinàries de reforma que precisen projecte tècnic, d’acord amb allò que disposa l’article 12 i següents del Decret 179/95 de 13 de juny, pel qual s’aprova el Reglament d’obres, activitats i serveis dels ens locals.

Vist que l’obra sí figura identificada al pressupost vigent, motiu pel qual i en aplicació de l’article 53 p) del Decret Legislatiu 2/2003, de 28 d’abril, pel qual s’aprova el Text refós de la Llei municipal i del règim local de Catalunya, l’aprovació correspon a l’alcaldia, i per delegació a la Junta de Govern Local.

Vist el procediment d’aprovació que determina l’article 37 del Decret 179/95 de 13 de juny, per qual s’aprova el Reglament d’obres, activitats i serveis dels ens locals.

La Junta de Govern Local, per unanimitat, adopta el següent

ACORD

PRIMER.- Aprovar inicialment el Projecte d’obres ordinàries de reforma de la plaça Josep Sarquella, amb un pressupost d’execució per contracte de 128.916,22 € (IVA inclòs).

SEGON.- Sotmetre’l a informació pública durant el termini de trenta dies, mitjançant la publicació d’edictes al Butlletí Oficial de la Província, al tauler electrònic d’anuncis municipal. L’expedient complet es podrà consultar dins l’apartat d’expedients en informació pública de la seu electrònica.

**TERCER.-** El projecte s’entendrà definitivament aprovat si no es formula cap al·legació.